Chyndický potok

Chyndický potok je vodný tok v Podunajskej pahorkatine na území okresu Nitra. Je ľavostranným prítokom Hosťovského potoka v povodí Žitavy, má dĺžku približne 4 km a je tokom VI. rádu.

 Priebeh toku 
Potok pramení v severovýchodnej časti Podunajskej pahorkatiny, v geomorfologickom podcelku Žitavská pahorkatina, v lokalite Lúčka, v nadmorskej výške približne  Od prameňa v menšom háji, severne od Malých Chyndíc, tečie južným smerom. Lemovaný vyššou vegetáciou pokračuje lánom poľnohospodársky využívanej pôdy až po spomínanú obec. Preteká jej centrom, neskôr územím so súvislým porastom na východnom okraji intravilánu v lokalite Rybník. Brehy so súvislým pásom vyššej vegetácie pokračujú aj lokalitou Galy, za ktorou potok vteká do obce Veľké Chyndice. Preteká popod Horný vrch a cez Pasienky východnou časťou intravilánu, odkiaľ už mimo obec tečie opäť poľnohospodárskou oblasťou. Na dolnom toku sa v oblasti Hrušková mierne stáča na juhozápad a neďaleko areálu družstva sa napokon, v nadmorskej výške približne , vlieva ľavostranne do Hosťovského potoka v povodí Žitavy. Potok patrí do širšieho povodia rieky Váh.

Chyndický potok pramení a na hornom toku preteká katastrálnym územím obce Malé Chyndice, následne pokračuje územím Veľkých Chyndíc v okrese Nitra v Nitrianskom kraji.

 Referencie 

 Pozri aj 
 Zoznam vodných tokov v povodí Žitavy
 Podunajská pahorkatina, Žitavská pahorkatina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Nitra
Kategória:Malé Chyndice
Kategória:Veľké Chyndice